Paddy Ashdown
<s>Jeremy John Durham Ashdown (Džeremi Džon Duram Ešdaun) (27. februar 1941. - 22. decembar 2018. godine) poznat jednostavno kao Paddy Ashdown (Pedi Ešdaun), bio je britanski političar i vođa liberalnih demokrata od 1988. do 1999.</s>

<s>Ashdown je pripadao britanskom plemstvu kao baron Ashdown od Norton-sub-Hamdona ('Baron Ashdown of Norton-sub-Hamdon).</s><s>Ova titula nije nasljedna.</s><s>Bio je član Najčasnijeg tajnog savjeta njenog veličanstva i vitez Britanskog carstva.</s>

<s>Ashdown je bio najstariji od sedmoro djece, rođen u New Delhiju u Indiji gdje je njegov otac bio kapetan u indijskoj vojsci.</s><s>Odrastao je uglavnom u Sjevernoj Irskoj i učio je u Bedford školi u Engleskoj.</s><s>Od 1959. do 1972. godine bio je mornar u Kraljevskoj mornarici i oficir u komandosima i specijalnoj brodskoj službi.</s><s>Nakon što je napustio mornaricu, radio je na industriji i bio je mladi radnik dok nije bio izabran kao član parlamenta iz Jeola za liberalnu stranku.</s><s>Neki su optužili da je radio za MI6 dok je bio diplomat u Ženevi 1970-ih godina.</s>

<s>U Domu naroda Ujedinjenog Kraljevstva bio je predstavnik SDP-liberalnog saveza za trgovinu i industriju, a kasnije i za obrazovanje.</s><s>Nakon udruživanja koje je stvorio liberalne demokrate, on je postao vođa stranke.</s><s>Vodio je liberalne demokrate u dva izbora, 1992. i 1997. godine.</s>

<s>Kao vođa bio je značajan predlagač za saradnju liberalnih demokrata i "Nove" Labour stranke i imao je redovne tajne sastanke sa Tonyem Blairom u kojima su planirali koalicijsku vladu.</s><s>Nakon pobjede laburistâ 1997. godine, uspostavljena je "Jenkins komisija", sa liberalnim demokratskim predsjednikom Roj Dženkinsom, da bi se razmotrilo izborno preustrojstvo, što je bio Ashdownov glavni zahtjev.</s><s>Plan da liberalni demokrati čine što značajniji dio vlade je bio nastavljen, ali je bio neuspješan zbog opozicije starijih labourističkih ministara.</s>

<s>Ashdown je napustio vodstvo 1999. godine i nasljedio ga je Charles Kennedy.</s><s>Postao je vitez 2000. godine i doživotni član Doma lordova Ujedinjenog Kraljevstva nakon što je napustio Dom naroda 2001. godine.</s><s>Nakon što je napustio britansku politiku, Ashdown, koji je uvijek podržavao međunarodnu intervenciju u Bosni i Hercegovini, postao je visoki predstavnik Međunarodne Zajednice u Bosni i Hercegovini 27. maja 2002. godine.</s>

<s>Ashdown je bio oženjen, imao je dvoje djece i dvoje unučadi.</s><s>Govorio je mandarinski kineski i druge jezike.</s>

<s>Smrt</s>

<s>Paddy Ashdown je preminuo od posljedica raka bešike 22. decembra 2018. godine.</s><s>Imao je 77. godina, te je iza sebe ostavio dvoje djece i suprugu, Jane Courtenay.</s>

<s>Izjave 
U intervjuu datom britanskom Guardianu 2. novembra 2005. godine, Ashdown je, između ostalog, izjavio sljedeće:</s>

<s>O krivici - 
Bosna mi je pod kožom.</s><s>Imao sam taj osjećaj krivice i ljutnje, koja je postajala sve dublja zadnjih godina.</s>

<s>O pomirenju - 
Mislim da Bosna nije spremna za pomirenje, ali je spremna za istinu.</s>

<s>O pravdi - 
U ovoj zemlji sve se radi o historiji, i ako pogotovo Srbi, iako su strašne stvari počinili i Bosanci i Hrvati, ne shvate tu historiju, nećemo moći graditi stabilnu zemlju.</s><s>Glavni teret krivice leži na srpskim leđima i oni to moraju priznati, kao što su i Nijemci.</s><s>O popularnosti - 
Možda i nisam dao dovoljno pažnje onima s kojim dijelim prirodni afinitet kao liberal, i oni se osjećaju iznevjerenim.</s><s>Ali nije moj posao da budem popularan - mene tjeraju ciljevi i moj posao je napraviti rezultate.</s>

<s>O svojoj vladavini u Bosni - 
Bilo je iritirajuće, frustrirajuće, depresivno, divno i ogromna privilegija.</s><s>Ništa se ne može porediti s tim u mome dugom životu.</s><s>Ne mogu ni zamisliti kakav bi mi život bio bez toga.</s>

<s>Reference</s>

<s>Vanjski linkovi</s>

<s>Farewell, Sarajevo</s>

<s>Visoki predstavnici za Bosnu i Hercegovinu
Britanski političari</s>

